LidanRubinov/Halacha-QA huggingface dataset:
שאלה: חימום מאכל קפוא בשבת: תבשיל לח שהתבשל כל צורכו, כגון: מרק שנמצא בהקפאה וכולו נהיה קרח, האם מותר לחממו על הפלטה בשבת הכוונה אם יש לו כרגע דין יבש? אבקש לקבל תשובה לדעת הספרדים והחשוב מכל להפנות אותי למקור.
תשובה: אם כולו יבש וקרוש דינו כיבש, שכל דבר שהוא קרוש או קפוא דינו כיבש ע"פ המובאר בשו"ע (סי' שי"ח ס"טז) לגבי נתינת אינפנדא, ועיין גם בילקוט יוסף כרך ג' משבת (עמ' רכ).
שאלה: אבטחה על אישיות בכירה בשבת: שאלתי היא לגבי שמירה על ביתו של אישיות מאוד בכירה במשטרה. האם מותר לי לחלל את השבת (הדלקת קשר,פנס וכו ) כאשר העבודה בעצם נמצאת באיזור גבעתיים מקום ללא סיכון מיוחד? אציין גם שיש מצבים שבהם אשמור בעצם על רכוש בלבד ולא על אותו אדם שבגללו אני עובד בשבת.
תשובה: צריך לברר אצל רב המשטרה האם האבטחה במקום נחוצה משום חשש לפיקו"נ.
שאלה: ברכה ראשונה על אטריות אורז: איזו ברכה מברכים על אטריות אורז (היינו, אטריות העשויות מאורז), והאם הדין שונה כאשר הן חלק מתבשיל?
תשובה: על אורז מבושל ונימוח מברכים מזונות בתחילה ובורא נפשות בסוף.
שאלה: קנאה: יש לי חבר כבר שנה ולאחרונה אני לא מפסיקה לקנא לו וזה פוגע בזוגיות שלי. בגלל זה אנחנו רבים הרבה, כל מה שהוא עושה אני מקנאה לו וגם אומרת לו את זה, ובגלל זה האהבה שלו יורדת ממני והוא לא יכול להסתכל עלי בעיניים. נראה לי שנכנסה בי רוח לא טובה ועין של אנשים. בבקשה כבוד הרב אני כבר לא יודעת מה לעשות, איך להציל את הזוגיות שלי? ידיי חבולות. (אני מנסה הכל שלא יצא לי דברי קנאה מהפה הגדול שלי לא יודעת איך להתאפק)
תשובה: המאמצים שלך טובים וכנים אולם יש סיכוי רב שלא יצליחו בדרך שאת בחרת, יש לך ניסיון שהליכה בדרך הזו אינך מצליחה. העניין קשור לכך שאת מנסה להתאפק, זה מאד חשוב אולם זה לא יביא לפיתרון מן השורש. את צריכה לשאול את עצמך למה את מקנאה בו. להיפך מהקנאה, את צריכה לשמוח דווקא בכך שהחבר שלך כל כך מצליח. אם הוא חבר שלך את צריכה להרגיש כאילו זה את, זה הצלחה שלך. איש לא יכול להצליח ללא אישה. אם את האישה שלצידו את צריכה להרגיש שכל הצלחה שלו זה בעצם הצלחה שלך. זהו התיקון מן השורש. את צריכה להגיע למצב שלא תצטרכי להתאפק. נכון שזה גם יכול להתחיל מדיבורים ואמירות חיצוניות. אולם העיקר הוא הלב. את צריכה להתחיל להתרגל לדבר בלשון רבים. כמה שטוב לנו שאתה מצליח. אני ממש גאה בנו ושמחה שהקשר ביננו מאפשר לך לפרוח ולהצליח וכו'. ההתרגלות לראות את שיניכם כישות מחוברת ואחדותית היא זו שצריכה להוריד את הקנאה.
שאלה: קריאת עלוני שבת עם לשון הרע: האם מותר לקרוא את העלון., שלא מעט פעמים ניתן למצוא בו לשון הרע ואבק לשון הרע?
תשובה: הבעיה שהצגת נוגעת לעלונים רבים שבתי הכנסת מוצפים בהם, חלקם מכילים דרשות דופי, ערעור סמכות ההלכה, דברי נאצה וכפירה, פרסומות מסחריות ופסולות (כגון: המלצה לקבל את התורה בספינת תענוגות באיים הקריביים) ועוד כהנה וכהנה. גם בעלונים הכשרים יותר יש בעיות של תמונות לא מתאימות לבית כנסת ותעמולות פוליטיות, ויש בהם פסוקים ושמות והם מושלכים אח"כ לפחי אשפה. הקריאה בעלונים באמצע התפילה מסיחה את הדעת מהתפילה ומעוררת פולמוסים ומדנים בין המתפללים. הגיע הזמן לעשות סדר בנושא כאוב זה שביסודו עמד רעיון יפה של הפצת תורה בציבור אך בחלקו הרעיון הוחמץ. במקום להציף את בתי הכנסת בעלונים כה רבים, מוטב להשקיע מרץ ומחשבה בעלונים לציבור הרחב שאינו מגיע לביהכנ"ס ולהעשירו בדברי תורה מתאימים המושכים את הלב.
שאלה: קיפול עגלת תינוק בשבת: אני גרה בקומה רביעית ואין לי מקום לאיחסון עגלת התינוק, לכן רציתי לשאול: א. האם מותר לקפל ולפתוח עגלה בשבת? ב. אם כן, האם מותר לאחסן בבאגאז של הרכב כשאין בעיה של פתיחה כי רק הדלת האחורית נפתחת וניטרול התאורה?
תשובה: א. מותר. ב. מותר במידה ונוטרלו כל המערכות החשמליות, כגון התאורה, ושלא נדלקת נורה בלוח השעונים וכו'.
שאלה: סלט ביצים בשבת: א. האם מותר לערבב ביצים מגורדות ומיונז בשבת (דהיינו לעשות סלט ביצים)? האם אין בזה משום לש? ב. האם מקבלים את היתר לישה לאלתר?
תשובה: אני חושב שהמיונז עיקרו הוא לתת טעם בביצים, לא מוסיפים אותו כדי לחבר את התערובת. יכול להיות שבסוף התערובת קצת מדובקת, אבל עיקר הכוונה היא לתת טעם. אני לא חושב שיש בזה לש.
שאלה: נר נשמה סולארי: 1. האם נר נשמה סולארי הפועל בעזרת אנרגיית אור השמש מקובל על פי ההלכה? 2. האם ישנה פסיקת הלכה או הכשר לנר מסוג זה? 3. האם מקובל ונכון להניח נר מסוג זה על קבר יקירנו? אציין שלהבת הנר היא מנורה חשמלית וידוע לי שנר חשמלי המחובר לשקע חשמלי מקובל מבחינת ההלכה. אשמח לקבל כל מידע בנושא.
תשובה: בהלכה אין חיוב לשים נר כלשהו. אנשים שמים נר כדי לכבד את הנפטר, ולכן סוג הנר אינו משנה מבחינה הלכתית.
שאלה: דיני ממונות למוכר שכיר: 1. מוכר שמע לקוח ששאל מוכר אחר מהחנות אם יש ג קט מסוג בד מסוים (קטיפה) והמוכר השני אמר לו שאין והמוכר ששמע את הלקוח ששאל מוכר אחר ידע שיש את הג קט הזה אבל כחלק מחליפה אבל הוא לא אמר כלום. האם המוכר אשם שלא אמר ללקוח ולמוכר השני שיש את זה והוא אשם ובגללו החנות הפסידה כסף והוא אמור לשלם עבור זה? או מקרה שהמוכר שמע שמוכר אחר אמר ללקוחות שיש חליפות רק עם כובע והלקוחות רצו בלי והוא ידע שהמוכר השני טועה והוא לא אמר לו וללקוחות שיש גם את מה שהם רוצים. האם המוכר אשם שלא אמר להם כלום והוא אשם בהפסד כסף של החנות והוא אמור לשלם או שלא כי ייתכן שהלקוחות בסופו של דבר לא היו קונים? 2. מוכר שעזר ללקוח והלקוח רצה בגד במידה מסוימת והמוכר חיפש את זה ולא מצא באותו זמן הוא מצא את זה לאחר יום או היה מקרה שהמוכר חיפש בגד בצבע מסוים עבור לקוח ולא מצא. הוא מצא את זה אחרי כמה ימים וזה כבר לא היה רלוונטי. האם המוכר אשם למשל שלא חיפש יותר טוב והוא אשם שהחנות הפסידה כסף בגללו שהלקוח לא קנה והוא אמור לשלם? 3. בקשר לשאלה ששלחתי פעם קודמת על מוכר שעזר ללקוח ושכח להראות לו דברים מסוימים מהחנות, לא עלה בדעתו באותו זמן האם הוא אשם בהפסד כסף לחנות או שלא כי ייתכן שהלקוח בסופו של דבר לא היה קונה וענית לי שבדרך כלל יש מחילה על שכחה כזאת והמוכר לא צריך לשלם על מניעת הרווח ויכול אולי בעל הבית להוריד לו מעט מן המשכורת. אבל אם בעל הבית לא יודע מהמקרים שקרו ולא נעים למוכר לספר אז עדיין זה נחשב שהמוכר לא אשם וזה ר?
תשובה: כפי שכתבתי לך בפעם קודמת אין כאן חיוב בידי אדם. גם לגבי חיוב בידי שמים אין לחייב משום שיש מחילה כללית מצד בעל הבית. לא צריך שבעל הבית ידע באופן נקודתי על המקרים. כך דרך המוכירם שיודעים שלפעמים העובדים שלו לא מחודדים ולא עושים את כל המ שהם יכולים. אולם אם הדבר נעשה בכוונה בכדי להזיק לבעל הבית יש מקום לפיצוי של בעל הבית.
שאלה: ברכת המזון לאשה: בברכת המזון ב-"הרחמן הוא יברך את." מצויין בנוסח רק את הברכה של הבעל על אשתו וזרעו. כיצד האישה אמורה לברך? כמו כן, האם צריך להפסיק לברך את ההורים בגלל שנשואים?
תשובה: האשה צריכה לשנות את הנוסח ולומר "הרחמן הוא יברך את בעלי, את זרעי וכל אשר לי". כמובן, שיש להמשיך ולברך את ההורים בכל ברכת המזון. כשמתארחים אצלם יש להוסיף אבי מורי בעל הבית הזה וכד'.
שאלה: הזעה בתפילין: בתקופת הקיץ היה חם עד חם מאוד בזמנים מסויימים ואני הייתי מזיע - לח מאוד באותם מקומות שבהם מניחים תפילין, האם כדאי לי לבודקם?
תשובה: אם תחתית התפילין התקמטה, יש להפנות לבדיקה אולם אם הכל נשאר רגיל והתפילין מעור בהמה גסה, אין לחשוש. הרב שלמה בן יעקב פוירשטיין
שאלה: נדר בשמיעת שיעורי תורה: שאלתי שאלה לפני כמה חודשים -מה הדין אם אני נהגתי לראות שיעורי יהדות בטלויזיה מאחת וחצי עד שלוש ונעניתי שאם עשיתי התרת נדרים בראש השנה זה פוטר וזה אינו נדר. אם באותה שנה לא עשיתי התרת נדרים אך בשנה שלאחר מכן כן עשיתי, האם ייחשב לי שיעורי תורה האלו כנדר? (לא חשבתי ולא ביטאתי בשפתי שזה יהיה נדר)
תשובה: כיון שלא חשבת שהדבר יהפך להיות כנדר עליך, והזמן שהוא בשעות הקטנות של הלילה מוכיח שלא התכוונת לנהוג כן כל חייך, לכן אין זה בכלל נדר.
שאלה: לחיצת יד לזקנים: אני הולכת מידי שבוע לבקר זוג זקנים. הבעל, בכל פעם שאני באה, מושיט את היד ללחיצת יד. אציין שהוא כמעט לא שומע ורואה רק מה שצמוד לעיניו, וזו דרך התקשורת הכמעט יחידה שלו. האם מותר לי ללחוץ את ידו?
תשובה: אני לא יכול להגיד שזה ממש איסור, אבל אם את יכולה להתחמק   עדיף.
שאלה: ת בגין שיעורים: במוסד האקדמי בו אני לומד ישנו מצב שאחד התלמידים מסכם את השיעורים ו"מוכר" אותם לאחרים תמורת סכום מסויים (בעיקר לכאלו שלא מגיעים לשיעורים) ומקפיד לשולחם רק למי ששילם. מה הדין כאשר קניתי את השיעורים ממנו ותלמיד אחר (שלא שילם) ביקש ממני לעיין בשיעורים וללמוד מהם. יש לציין שאותו תלמיד אחר מגיע כמעט לכל השיעורים ומסכם בעצמו ולעולם לא נזקק לשיעורים הנמכרים. פרט לנושא אחד או שניים שלמרות שיש לו את החומר מסיכומיו שלו הוא ביקש לעיין בשיעורים אלו. מה עלי לעשות?
תשובה: נראה שמותר לתת לחבר לעיין בחומר הכתוב, שכן עיקר ההקפדה של המוכר היא שלא יצלמו או יפיצו בדרך אחרת שכן זה יגרום לו להפסד מוצהר. מה שאין כן בשימוש של אדם אחר בחומר הכתוב שהוא מוגבל, שכן גם הקונה חפץ להשתמש בו בתקופה זו. ומ"מ נראה שאסור לצלם, שכן יש בזה משום יורד לאומנות חברו. הרב חננאל פאטשינו.
שאלה: תנור אפייה בעל תא אחד: יש לי תנור אפיה בעל 2 תאים (בשרי וחלבי) שעלי להחליפו. בברור שערכתי לגבי עלויות תנור בילד אין עם תא אחד לעומת 2 תאים מסתבר כי ההפרש עומד על כמעט 3000 ש"ח "לטובת" התנור בעל 2 התאים. מאחר שתנור בילד אין בעל 2 תאים הרבה יותר יקר, חשבתי לקנות תנור בעל תא אחד. רציתי לדעת: א. האם זה מאוד משמעותי להשתמש ב-2 תאים ולא אחד וע"כ עלי להשקיע יותר כסף בקניית 2 תאים? ב. במידה ויש אפשרות להשתמש בתנור עם תא אחד הן לבשרי והן לחלבי, איך עושים זאת?
תשובה: יש אפשרות להשתמש בתנור לחלבי ובשרי, לדוגמה: אם צלו בתנור בשר, לאחר שהוציאו את הבשר יש להשאיר את התנור זמן מה בעוצמת החום המקסימאלית. אחר כך אפשר להשתמש בו לחלבי. הגדרת "זמן מה".
שאלה: "לא מדבר איתו" זה מחלוקת?: אם אני לא מדבר עם מישהו זה נחשב כמחלוקת? אני לא מדבר עם אותו אדם רק בגלל שהוא מתייחס אלי בזלזול ואני לא מוכן להתקרב אליו אך כשהוא מדבר איתי אני עונה לו ואין לי שום כעס עליו. האם מותר לי לא לדבר איתו?
תשובה: לא לדבר עם מי שמזלזל בך זה לא מחלוקת אלא זה כל קשר בין הבריות שלא מוביל להוספת טוב אלא להשתרשות הרע הוא השתרשות המחלוקת. כל מניעה של קשר שעלול להביא לגילוי כוחות שלליים זהו רדיפת ה יעקב אבינו הוא עמוד ה בשביל לעשות הוא בורח ממפגש עם עשיו. הוא בורח מהמצאותו עם לבן. דווקא משום כך נחשב יעקב עמוד ה אין ערך לדיבור כשלעצמו, דיבורים רבים הינם דיבורים הרסניים. הערך של קשר בין הבריות כשחלק מן הקשר הוא בדרך של דיבור הוא במקום שהקשר יוצר חיבור אמיתי וטוב ולא זלזול והשתעבדות. תהיה מחובר רק לאנשים שמכבדים את עצמם אולם לא מכך גם מכבדים אותך.
שאלה: מתן שם לילד: האם זה ר להוסיף את שם אבי (שנפטר ממחלה קשה לצערי- שמו היה יצחק) כשם אמצעי לבני שיוולד ב"ה? המוצא שלי- מצד האב- אשכנזי (הונגרי) וצד האמא ספרדיה (יוון-סלוניקי). אודה מאוד לתשובתכם.
תשובה: שם יצחק מקורו ביצחק אבינו והוא האריך ימים יותר משאר האבות. ועוד אם אביך נפטר בגיל מבוגר אין בכלל מקום לחששות. אך מובן מדבריך שאת רוצה לתת לו שלושה שמות, זה יותר מידי לדעתי.
שאלה: תערובת במים: שאלה שנתקלים בה בעיקר אנשים חולים או בים טיולים וכד : כאשר אוכלים בשר וביחד איתו שותים מפיית הבקבוק מים, האם המים הפכו בשריים? ואם כן, במצב ששתיתי אותם כ-10 דקות אחר חלב הם נפסלים?
תשובה: לא, המים לא הפכו לבשריים. לא לחשוש לזה.
שאלה: זמן פידיון הבן: אני צריך לערוך פידיון לבן שנולד ב-ד' בכסלו בשעה שש בערב. האם לערוך הפדיון ב-ג' בטבת, יום שלישי בלילה, או ד' בטבת, יום רביעי בלילה?
תשובה: לפי השאלה, בנכם נולד באור לה' בכסלו. לכן יש לערוך את הפדיון בליל יום חמישי, ה' בטבת (יום רביעי בלילה) או ביום חמישי עצמו. הרב חיים כץ
שאלה: עיצוב בית בשיטת פאנג שוואי: ישנה שיטה של עיצוב הבית עפ"י שיטת פאנג שוואי שיטה שמקורה במזרח. הגדרת השיטה: פנג שואי - רוח ומים. הפנג שוואי האותנטי הוא שיטה עתיקה שהתפתחה בסין לפני כ- 6000 שנים. זוהי שיטה המבוססת על חקר מעמיק של כוחות השמים (הזמן) והאדמה ואיך הצ י שלהם משפיע עלינו, המטרה היא לאזן בין הכוחות הללו כך שעם האיזון ישתפרו הבריאות, המצב הכלכלי ומערכות היחסים. אשמח לשמוע את דעת הרבנים האם מותר להשתמש בשיטה זו? האם זה משנה אם מי שלמד שיטה זו הוא שומר תורה ומצוות ואולי דרך השימוש שלו בשיטה מתאים יותר ועדיף יותר?
תשובה: כל דבר שיש בו ריח של עבודה זרה צריך להתרחק ממנו גם אם חושבים שהוא מועיל. התעסקות בכוחות רוחניים שלא על פי הדרכת התורה יש בה חששות של עבודה זרה ומוטב לא לעסוק בזה עד שיקום בית דין של תורה ויבחון את הדבר מכל צדדיו.
שאלה: עבודה לפני תפילה: אני עובד בחלוקת עיתונים. החלוקה מתחילה ב-3 לפנות בוקר ומסתיימת ב-7 בערך. האם כשמגיע עלות השחר עלי להפסיק לעבוד ולהתפלל (במניין או ביחיד), מדין "איסור התעסקות בצרכיו קודם התפילה", או שאני יכול להמשיך לעבוד, כאשר אני יודע שיש לי מניין שבו אני אתפלל ב-7?
תשובה: אם הגיע הזמן, עדיף שתתפלל, אם אתה יכול להתפלל וותיקין מה טוב, זו זכות גדולה. תתפלל וותיקין, ואחר כך תמשיך את עבודתך. אם אתה מתפלל וותיקין, תוכל להתפלל בלי מניין. ואם לא ותיקין תתפלל במניין המוקדם, אך בכל אופן צריך לומר ברכות השחר, כדי שלא תראה כעוסק בצרכיך קודם התפילה.
שאלה: פחד מההמשך: אני כמעט בן 17 ויש לי חברה (בערך) כבר די הרבה זמן. במהלך הקשר שלנו ניסינו הרבה פעמים להיפרד אבל הפעם החלטנו סופית שנפרדים. ונכון לעכשיו (ורק לעכשיו) בבוא הגיל השידוך הראשון שלנו יהיה אחד ת עם השני ה. הבעיה היא שזה רק כרגע. המצב הוא כזה-אני רוצה אותה ואוהב אותה וכמובן שרוצה להתחתן איתה. והיא לא יודעת מה היא רוצה. היא אומרת שאנחנו קטנים מדי. היא צודקת אבל במקרה שלי אני בטוח שאני רוצה אותה. כרגע אנחנו מדברים פעם בשבוע ופסח. נגמר. נפרדים סופית. הבעיה היא שאני מפחד שלא נתחתן היא עזרה לי המון. כלכך הרבה שאני לא יודע איך אני אשרוד בלעדיה. אני כל הזמן בוכה וככל שפסח מתקרב זה רק מתגבר. בעיקרון אני אדם ממש שמח ואפילו עכשיו באדר אני לא מצליח להתגבר ולא להיות עצוב או לבכות. אני יודע ש40 יום לפני יצירת הולד יוצאת בת קול ואומרת מי תהיה אשתו. ולכן בעיקרון אני לא יכול לשנות כלום אבל כל גזירה אפשר לשנות נכון? אני רוצה להחזיק אותה איתי ולא לתת לה לעזוב כדי שלא תברח לי ובסופו של דבר היא תהיה שלי. אבל מצד שני צריך להיפרד עפ"י ההלכה. אנחנו גרים באותו ישוב ומדריכים באותו סניף אז זה לא שאני לא אראה אותה יותר. מה כדאי לעשות להיפרד בכל זאת או אולי לדבר פעם בכמה זמן. דרך אגב-רוב מחולט מאוד מהשיחות שלנו נעשות בטלפון. אני מזכיר שהיא עזרה לי המון ואין עוד מישהו שיכול לעזור לי ככה. היא ילדה מדהימה. דרך אגב-אני מתפלל הרבה מאוד פעמים ביום שה ישמור עליה שנתחתן שיעזור לנו ושנהיה בשמחה תמיד. אשמח אם תעזור לי בשאלה. וגם אם תעזור לי להתגבר על הבכי והעצב. וסליחה על האורך. נ.ב. אני יודע שהרבה פעמים שמבקשים לשלוח לרב מסוים זה לא תמיד מגיע אליו אלא לרב אחר אני אשמח אם הרב ויצן יעזור לי בנושא ולא רב אחר.
תשובה: ממה שכתבת אני מבין שהיא בסיסית מבינה שצריך להיפרד. גם אתה מבין זאת בשכלך, אולם בפועל לך זה מאד קשה. נראה לי שאם באמת אתה רוצה אותה יש סיכוי רב שזה יתממש דווקא על ידי שתהיה גיבור. נשים אוהבות גברים גיבורים ולא חלשלושים. היא יודעת שאתה מאד רוצה בה. לכן להמשיך להגיד לה זאת זה לא ישנה את מה שבינכם. דווקא היכולת שלך להנהיג את הקשר למקום בוגר שצריך בשבילו גבורה גדולה זה יכול לגרום לכך שהיא תעריץ אותך על גבורתך ותרצה בכך. לכן אני הייתי אומר שהדבר החשוב ביותר שמה שאתם קובעים תעמדו בכך. אל תשנו כל יום את ההחלטה. בפסח תיקחו זמן של חודשיים שאתם לא נפגשים אישית לוחצת. לאחר מכן שוב תדונו מה עבר עליכם ולפי זה תיקבעו את ההמשך. אני חושב שאם אתה תהיה בסערת רגשות תמידית ובאי נינוחות יש מקום שתקבעו שפעם בחודש או בשלשה שבועות תדברו בינכם. תשתדלו לדבר על דברים חשובים ולא סתם על הא ועל דא. כך תוכלו למשוך את הקשר לעוד זמן עד שתהיו בשלים לחתונה. כל זאת רק אם גם היא רוצה בכך. אולם אם היא לא מעונינת בכך אזי אין נכון להמשיך את הקשר אפילו על אש קטנה. במקרה זה עיקר העבודה היא עליך. תצטרך לעשות עבודה פנימית של בהירות גדולה שדווקא היכולת שלך להמשיך לבנות את עצמך בלעדיה מגביר את הסיכוי שהזיווג שבינכם יעלה כהוגן. לכן גם בשביל הקשר כדאי שתתגבר וכך יותר תזכה בה. אם לא תזכה בה אזי הכיוון הוא לאמץ את איסור לא תתאווה. כיצד מקיימים אותו? כתבתי על כך בתשובות אחרות. אם לא תמצא אזי שוב תשאל אותי ואענה לפי הצורך בעז"ה.
שאלה: הכשרת מנגל : האם ניתן להכשיר מתקן-מנגל לפסח? מדובר במתקן עם שתי להבות המחובר לגז והחום הוא באמצעות האבנים הקרמיות המונחות על גבי מוקדי הגז שבמנגל, אם כן, כיצד?
תשובה: בד"כ במשך כל ימות השנה צולים על המנגל בשר ולא חמץ, אך יש חשש שאולי לא הקפדנו ואנו לא זוכרים אם חיממנו עליו גם פיתות וכדומה. ולכן יש לנקותו, ולהחליף את הרשת שעליה מונח הבשר ברשת חדשה או ללבנה באש. יאכלו ענוים וישבעו! הרב רואי מרגלית
שאלה: שלילת האלילים: איך על פי ספר הכוזרי נשללת התפיסה של אלים רבים?
תשובה: יסוד האמונה ההולך ומוסבר בספר הכוזרי הוא בניית הקשר עם האל המתגלה אל האדם. אנו מאמינים בקב"ה ומקיימים מצוותיו לא מפני שאנו מסוגלים להוכיח את המציאותו אלא מפני שאנו פגשנו אותו. אנו כעם. ההיסטוריה של עם ישראל היא מפגש אחד ארוך עם ריבונו של עולם. אולם בדורות קדומים, מאז ניסי יציאת המצרים וכל תקופת הבית הראשון המפגש שלנו עם האל היה חי ובולט מפני שהתרחש בעזרת ניסים המשנים את חוקי הטבע וכן על ידי הנבואה, ושני אלה לא התמידו להתקיים בנו. אבל הם מעידים על הקשר הקיים בנינו לבין הקב"ה. קשר שממשיך להתקיים גם בדורות מאוחרים יותר, בצורה נסתרת. מכל מקום - המפגש הלאומי שלנו עם האל הוא יסוד אמונתינו. מכיון שנפגשנו באל אחד בלבד. ואין שום עם או אדם המסוגל להעיד בצורה מוכחת, כי נפגש עם אלוקים אחרים, אין לנו אלא מה שראו עניננו - ה' אלוקינו ה' אחד.
שאלה: שמרתי על מעטפה שאיני יודע אם היה בה כסף: אני מלמד בתלמוד תורה והילדים שם מעבירים לי מעטפות עם צ קים שאני מעבירם כת ההורים על התלמוד תורה. במשך שנה שלימה כך אני מעביר מידי הילדים לתיק שלי ומשם לאחראי. לפני כשבוע שני ילדים העבירו לי מעטפות ובהם הת החודשי (בצ ק) ושמתי את המעטפות מיד בתיק שלי. והנה כעבור כארבעה ימים (כשראיתי את האחראי) נתתי לו המעטפות והוא פתח אותן בפניי ואחת המעטפות הייתה עם צ ק והשניה הייתה פתוחה ללא צ ק!! אותו אחראי אני מכיר אותו, הוא חבר שלי והוא ירא שמים גדול ואין סיכוי שהוא נגע או שיקר כאן, ולא נראה שנגנב הצ ק מתיקי ממס סיבות- אני תמיד מקפיד לשם עין ולקחת איתי את התיק, ועוד, אם זה גנב- מדוע לא לקח את הארנק שלי (שהיה בתא סמוך בתיק) ואת הצ ק השני (שהיה צמוד למעטפה עם הצ ק שנאבד, באותו התא)? וגם- דבר כזה לא קרה לי לעולם. ויש לציין מס עניינים: 1. כשהגיעה אלי המעטפה זכור לי כמעט בוודאות שהיא כבר הייתה פתוחה. 2. כל המעורבים בפרשה הינם יראי שמים (וכולם בחזקת נאמנים). 3. מדובר בצ ק של כמה מאות שקלים, 4. עדיין לא דברתי עם ההורים, אך והיה אם יאמרו בבטחה שהם שמו את הצ ק במעטפה כיאות, מה הדין? א. מי צריך לשלם, האם ההורים צריכים לשלם או שמא אני אשם? ב. האם יש הבדל בדין אם הסכום ישתנה (כגון שבצ ק היה סכום מועט של עשרים, או הפוך- 5000 )?
תשובה: נראה שהמלמד פטור. א. לא ברור אם הוא קיבל בכלל צ'ק, והדין הוא "איני יודע אם נתחייבתי" שדינו פטור. ב. אין חיוב לצאת ידי שמים, שההורים עצמם לא יכולים לטעון טענת ברי שאכן קיבל את הצ'ק בגלל שמסרו על ידי קטן ומה שביד קטן דינו כאבידה מדעת, ולכן אין שום ודאות שהצ'ק אם היה במעטפה בהתחלה הגיע לידי המלמד. ג. גם אם הצ'ק הגיע לידי המלמד נראה שהמלמד פטור שהרי המלמד לא התחייב כלל בשמירת הצ'ק שהרי קיבלו מקטן שדינו אבידה מדעת, עיין בסוגיא בבבא בתרא פח. ד. אפילו אם נאמר שהמלמד קיבל את הצ'ק והתחייב בשמירתו, אין שמירה בשטרות ולכן פטור. ה. גם לפי הרמב"ם שסובר שיש חיובי פשיעה בשמירת שטרות נראה שכאן פטור בגלל שנראה שהמלמד שמר כדרך השומרים ופטור. מכל מקום, הטוב ביותר שיבטלו ההורים את הצ'ק ויכתבו חדש ובזה תיפטר הבעיה. הרב ברוך פז
שאלה: מתנה על מנת להירשם: לפני מספר שבועות הגיעו לעבודה שלנו נציגים של חברת אינטרנט, וחילקו מתנות לאנשים שנרשמו אליהם. הרישום התבטא במילוי טופס ולאחר מכן התקשר נציג כדי לסיים את העסקה. המתנה ניתנה לאחר מילוי הטופס בהנחה שהתהליך יתבצע. עכשיו אני צריך לסיים את העסקה עם נציג שרות אך אני לא כבר לא מעונין להתחבר לחברה זו בגלל שירות טכני לא טוב (לפי דעתי). כיצד עלי לנהוג? כמובן, שאין אפשרות להחזיר את המתנה ולדעתי גם אין להם רישום כי בשלב מסוים נגמרו להם המתנות ולפי מיטב ידיעתי יש כאלו שנרשמו ולא קיבלו כלל. האם אני מחויב בכל מקרה להשלים איתם את העסקה ואם לא מה לעשות עם המתנה?
תשובה: אם לא התנו אתך שהרישום והמתנה מחייבים סגירת העיסקה ומסירת פרטי כרטיס אשראי, אינך מחוייב בכך. ומה שנתנו מתנות, הרי שהיום זה מקובל בתחרות בין חברות לחלק מתנות על מנת למשוך לקוחות, בהנחה שמתוכם חלקם ימשך וחלק לא ימשך. הרב תומר ישראלי
שאלה: יום הולדת בימי המצרים: 1. נולדתי בימי המצרים (לפני ראש חודש אב), ואני וחברותי (4 וכנראה גם בעלי יצטרף) מעוניינות לצאת למסעדה ולשוחח (הרבה זמן לא נפגשתי איתן). אודה על האמת: אנו מעוניינות להפגש ולשוחח דווקא ביום זה כי זה היום הולדת שלי וזה זמן טוב להפגש איתן. אני מניחה שהאוירה תהיה שמחה למרות שלא צפוי שתהיה אוירה של קלות ראש. האם הדבר מותר? 2. מותר לחברות שלי לקנות לי מתנה בימי המצרים ולתת לי אותה ביום ההולדת שלי? 3. אם התשובה לסעיף 2 שלילית - במידה והמתנה נרכשת לפני ימי המצרים - מותר להן לתת לי אותה ביום ההולדת?
תשובה: אם זה בלי מוזיקה, עד ר"ח אין בעיה. אני מניח שזו תהיה מתנה מכובדת ולכתחילה אין לברך שהחיינו, מה שאפשר הוא שיקנו קודם שלושת השבועות ויזכו למישהו עבורך, בינתיים זה ישב כפקדון אצלם, ויביאו לך כבר את החפץ שלך ביום ההולדת ואת תברכי שהחיינו בשבת.
שאלה: עציץ במצע מנותק: בחדרי בבית, קומה שנייה, יש עציץ דקל. האם מותר לי להוציא את הדקל מהעציץ הקטן שלו, ולשים אותו בתוך עציץ עם אדמה גדול יותר? חוץ מהאדמה שאני לוקח מהגינה, ההעברה של הדקל תהיה בחדר.
תשובה: אם העברה תעשה בתוך בית והעציץ לא יוצא החוצה, אפשר להוסיף אדמה באדנית גדולה יותר. בברכת התורה והארץ הרב יהודה הלוי עמיחי
שאלה: פתיחת פתח לנדר: כששלשה הדיוטות מתירים נדר, מה המינימום שהם צריכים לדעת. אם הם לא יודעים איך עושים פתח, ומה זה חרטה מעיקרא, אלא הם יודעים שכשיש נדר צריך להתיר אותו, ובא אליהם אדם ואומר אם הייתי יודע שיהיה כך או כך וכו הוא עושה פתח והם אומרים מותר מותר וכו האם זה מספיק, מה המינימום שצריך לדעת. ומה המקורות?
תשובה: השלשה שמתירים את הנדר צריכים להיות כאלו שאם מסבירים להם הלכות הם יוכלו להבין. מעבר לכך הם צריכים לדעת בסיסית את ההלכות החרטה ועשיית פתח לנדרים. לשם כך ילמדו בספר חכמת אדם ס' ק' ויהיו ראויים להתיר נדר. בכל אופן, במקום שיש רב ישוב או רב בית כנסת אין ללכת לאחרים אלא יש לפנות לרב של המקום.
שאלה: שימוש בשפה לועזית: האם לפי ההלכה היהודית, מותר השימוש במילים שאינן עבריות, בכל שפה שהיא? כי הגעתי למצב בו אני כמעט ולא משתמש במילים לועזיות והדבר מקשה עלי את חיי היום יום והתקשורת עם אנשים. אני נאלץ להשתמש ברמזים, לאיית מילים ולכתוב אותן. האם יש שחר לכך שאני עושה את הדברים האלו או שמותר בעצם להשתמש במילים שאינן עבריות?
תשובה: זו מידת חסידות, ודאי שיש ענין שאדם ישתמש בלשון הקודש אבל לפעמים אין ברירה לדוגמא טלפון שאין בלשון הקודש, לכן אין שום בעיה לומר את זה בלועזית, כמובן שתמיד יש להעדיף את לשון הקודש אבל לומר שזה איסור אי אפשר לומר.
שאלה: שימוש ברכוש שלכאורה נראה כי הופקר: האם מותר למורה להשתמש בספרים, שנשארו בביה"ס ע"י תלמידים שסיימו כבר ללמוד בו? האם מוטלת חובה "לחזר" אחר התלמיד כדי להחזיר לו את הספר? (בסוף כל שנה נשארים בבית הספר עשרות ספרים, למרות הפניה לתלמידים ולהורים לדאוג לאיסוף הציוד). האם העובדה שהתלמיד או הוריו לא באו לדורשו פירושה ויתור מצידם על הספר, והאם המורה יכול לאמצו לשימושו בביה"ס או בבית?
תשובה: מוסדות חינוך רבים מתמודדים עם בעיה זו, ספרים רבים נשארים בין כותלי בית הספר ומהווים מטרד גדול. להבא, כדאי להחתים את ההורים והילד (שהגיע למצוות) בכניסתו לבית הספר על מסמך הקובע שספרים אשר ישארו בבית הספר זמן מוגדר לאחר עזיבתו יהיו הפקר. אפשר להוסיף סעיף כזה בטופס ההרשמה. באשר לשאלתך, ביחס לספרים שנשארו: יש מי שאומר שכיון שהבעלים לא חוזרים עד זמן של כחדש-חודשיים, הם מגלים דעתם שלא אכפת להם מהספרים והם כהפקר. גם אם לא נאמוד כך את דעתם, מכל מקום לאחר שיעבור זמן של שנים עשר חדשים הבעלים מתייאשים מאבידתם, והיא מותרת לכל. ספרים של תלמידים שאינם בני מצוות יש להמתין את הזמן הנ"ל מהגיעם להיות בני מצווה. כדי לא להאריך אינני מפרט את הנימוקים לפסק זה, רק אציין שאין להקיש ממנו שכל אבדה מותרת לאחר שנים עשר חדש. שנת לימודים פוריה, הרב מיכאל יומטוביאן
שאלה: מי נחשב תלמיד חכם, והאם זה כולל בנות?: אני אם נשואה לילדים ובעלת תשובה מספר שנים, ומאד אוהבת ללמוד פנימיות התורה, מוסר, חסידות וכו ולבוא לידי יישומה, זה הדבר העיקרי שמניע אותי בחיים. מרב הזמן הפנוי שיש לי אני מקדישה זאת ללימוד, בלילה וגם ביום. אם היה מתאפשר לי הייתי רוצה ללמוד כל היום. (כמו בחורים שלומדים בישיבות). אני לומדת במסגרת בית מדרש לפנימיות התורה, שגם בעלי לומד. אני יודעת שאישה כלל לא מצווה ללמוד, וחבל לי, כי אז לפחות הייתי יודעת שאני מקיימת מצווה, או שאולי בזמננו אישה כן חייבת ללמוד? מה זה תלמיד חכם? האם זה מושג כללי שמתייחס גם לבנות? האם היו בנות שלמדו תורה כמו בנים, או היו מסגרות כאלה בעבר?
תשובה: מצוות לימוד תורה נחלקת לשני חלקים: האחד הוא החובה ללמוד את המצוות כדי לדעת כיצד לקיימם. ומצווה זו משותפת לבנים ולבנות, כיון שגם בנות צריכות לדעת את ההלכות אותם הן צריכות לקיים. ולחלק מהדעות מסיבה זו נשים מברכות ברכות התורה, שכן בלימודן הן מקיימות מצווה ללמוד את ההלכות שהן חייבות לקיים. אומנם למצוות תלמוד תורה חלק נוסף והוא עצם העיסוק בתורה, לא כדי לדעת מה לקיים, אלא כדי לספוג דברי אלוקים חיים ולבנות את האישיות סביב דברי החכמים מעבירי התורה מדור לדור, ממצווה זו נשים פטורות. ובדרך כלל גם אינן צריכות אותו לבניין אישיותן. אומנם בדורות האחרונים בהם יצאו נשים ללמוד והתמחו בלימודי החול, כתבו גדולי החכמים, וביניהם רבי ישראל מאיר הכהן (ה"חפץ חיים") זצ"ל, כי לא יתכן שנשים תהיינה בקיאות בכל מקצועות החול, ואת יסודות האמונה לא ידעו לפחות באותה רמה. ולכן הסכימו שיש ללמד גם את הבנות את לימודי האמונה ואת יסודות היהדות. ואכן בדור שלנו, ברוך ה', הרבה נשים לומדות תורה ואמונה ועושות חיל בלימודן. אומנם המציאות של נשים חכמות שלמדו תורה ואף לימדו תורה אינה חדשה בעם ישראל. בגמרא מסופר על נשים חכמות ומלאות בתורה כמו ברוריה אישתו של רבי מאיר, ועל ילתא אישתו של רב נחמן שהיו חכמות ובקיאות בתורה. וכן במשך הדורות היו עוד נשים כאלה, אך הן היו יחידות. החידוש היום הוא שלא רק נשים יחידות לומדות אלא כמעט כל בת לומדת תורה ואמונה, מי יותר ומי פחות. ואישה שלומדת תורה ודאי מקיימת בזה מצווה, למרות שאין זו מצווה כמו האיש, ואע"פ שגדול המצווה ועושה, מכל גם מי שאינו מצווה עושה יש לו שכר מצווה, וקל וחומר נשים שבחלקים מסויימים של הלימוד גם הן חייבות. תלמיד חכם הוא שם תואר למי שהתמלא בתורה עד שהוא יודע לדון מדעתו ברוב מקומות התלמוד. באופן עקרוני יכולות להיות גם תלמידות חכמות שהתמחו בחלקי התורה המתאימים לנשים. מכל מקום יסוד גדול הוא ללמוד תורה כדי להתקרב אל הקב"ה ולא כדי לקבל תארים. ולא התואר עיקר אלא עצם הלימוד והרושם הטוב שהוא עושה בנפש הלומד.
שאלה: צמיד סוכריות בשבת: האם מותר לילדים לצאת בשבת במקום ללא עירוב עם צמיד סוכריות על פרק היד? מדובר על צמיד הסוכריות המצוי, שנועד להיות גם צמיד. מדובר בקהילה בחו"ל כאשר יש ענין לקירוב הילדים לשבת ולבית הכנסת וכד.
תשובה: מתחת לגיל חינוך מותר לאחר גיל חינוך אסור.